Lavandula

Labenda (Jawi: ‏لابيندا‎‎) ialah sejenis tumbuhan berbunga daripada 39 spesies genus Lavandula dalam keluarga Lamiaceae. Spesies-spesies ini tumbuh asli dari Tanjung Verde dan Kepulauan Canaria, menyeberang utara ke utara dan timur benua Afrika, pesisiran laut Mediterranean ke barat daya Asia dan tenggara India. Banyak spesies genus ini ditanam dan diusahakan secara meluas di iklim sederhana sebagai tumbuhan hiasan untuk kegunaan taman dan landskap, untuk digunakan sebagai herba masakan, dan juga secara komersial untuk mengeluarkan minyak pati. Spesies Lavandula angustifolia banyak ditanam secara meluas. Penamaan Perkataan labenda diserapkan daripada kata bahasa Inggeris lavender, kata tersebut dipinjam daripada bahasa Perancis Kuno lavandre yang dijejak daripada bahasa Latin lavare daripada lavo "membasuh", ia kerana seduhan tumbuhan ini digunakan semasa mandi. Taksonomi Nama genus Lavandula diberikan Carl Linnaeus daripada perkataan bahasa Perancis Kuno lavandre. Walau bagaimanapun, kebenaran penjelasan kata lavendre ini ditunjukkan diragui, kata tersebut mungkin dijejak kepada perkataan bahasa Latin livere "kebiruan". daripada liveo atau pliveo "biru gelap". Tatanama spesies-spesies L. stoechas, L. pedunculata dan L. dentata dikenali pada zaman Rom. Dari Zaman Pertengahan dan seterusnya, spesis Eropah dianggap dua kumpulan atau genus berasingan, Stoechas (L. stoechas, L. pedunculata, L. dentata) dan Lavandula (L. spica and L. latifolia), sehingga Carl Linnaeus menggabungkan dua-dua genus ini. Beliau hanya mengiktiraf lima spesies dalam Species Plantarum (1753), L. multifida dan L. dentata (Sepanyol) dan L. stoechas and L. spica dari Eropah Selatan. L. pedunculata telah dimasukkan ke dalam L. stoechas. Menjelang 1790, L. pinnata dan L. carnosa telah diiktiraf. Yang kemudian itu telah dipindahkan kepada Anisochilus. Menjelang tahun 1826, Frédéric Charles Jean Gingins de la Sarraz menyenaraikan 12 spesies dalam tiga bahagian, lapan belas spesies telah dikenali pada tahun 1848. Botani Genus ini termasuk tumbuhan saka herba tahunan atau kekal lama, dan pokok seperti saka renek, renek kerdil, atau renek kecil. Daun Spesies-spesies pokok labenda mempunyai pelbagai jenis bentuk daun. Helai daun pada sesetengah spesies labenda yang biasa ditanam berbentuk mudah; ada spesies lain yang mempunyai daun yang bergigi, pelepah, kadang-kadang berbilang pelepah dan terbelah. Daun-daun pokok kebanyakan spesies dipenuhi bulu halus (indumentum) yang biasanya mengandungi minyak pati. Bunga Bunga tumbuhan tumbuh dalam pusaran pada bulir bertangkai tinggi atas daun-daun tumbuhan, setangkai bulir bunga beberapa spesies berbunga 3 hingga 9 kuntum pada cabang-cabang yang membentuk jambak seperti payung dengan daun tangkai yang kecil. Sesetengah spesies menghasilkan daun pengasuh berwarna pada apeks. Bunga-bunganya boleh menjadi biru, ungu atau ungu lembut dalam spesies liar, kadang-kadang ungu kehitaman atau kuning. Salut kuntumnya berbentuk tiub, sari bunga-bunganya juga berbentuk tiub, biasanya dengan lima cuping (bibir atas ada satu lekuk, manakala bibir bawah ada dua lekuk). Jadual taksonomi Ini adalah berdasarkan kepada klasifikasi Upson dan Andrews, 2004. Galeri Rujukan Bacaan lanjut Upson T, Andrews S. The Genus Lavandula. Royal Botanic Gardens, Kew 2004 United States Department of Agriculture GRIN: Lavandula Diarkibkan 2013-05-12 di Wayback Machine Pautan luar Lavandula di Curlie http://www.umm.edu/altmed/ConsHerbs/Lavenderch.html Medicinal use] Diarkibkan 2008-11-22 di Wayback Machine from University of Maryland Medical Center Templat:Taxon bar